《丁酉元正思亲》
明代·黄淮

元正三度客边逢，千里亲庭梦寐通。暮景应添愁鬓白，春杯谁寐醉颜红。

喜看雨露生成际，都在乾坤覆载中。载舞斑斓应有日，休将涕泪洒东风。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。